Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 565

c) Életre keltett tárgyak és képek 4 óra Átlelkesülő tárgyak. Feléledő árnyak. Beszélgetés osztályszinten. Mi minden lehetséges a mesében? Mi minden lehetséges az írói fantáziával kitalált történetekben? Frontális tanári bemutatás. Egy olyan színpadi előadás történetének, képeinek és zenéjének megidézése, amelyben tárgyak kelnek életre (pl. Csajkovszkij Diótörő című mesebalettje). Egyéni fantáziagyakorlat. Egy-egy zsákból csukott szemmel kihúzott tárgy „legszebb emlékeinek” elmesélése. Csoportos tárgyjáték. Kártyán kihúzott jelenetek eljátszása az előző gyakorlatban szereplő tárgyak mozgatásával, beszéltetésével. Filmnézés osztályszinten. Érdekes, egyedi animációs technikát alkalmazó művészek egy-egy munkájának bemutatása (pl. Cakó Ferenc homok-animációs előadásai). Személyes reflexiók megfogalmazása. Egyéni kísérletezés. Árnyalakok – állatok és emberi figurák – árnyként való megjelenítése kézjátékkal, képes útmutatók alapján. A legjobban sikerült megoldások bemutatása. Páros improvizáció. Mozgásos kapcsolatok létesítése Megmozduló rajzok a kézjátékkal előállított különböző árnyfigurák között – önként vállalkozó játékosokkal. Vetítés osztályszinten. Tradicionális (pl. török vagy jávai) árnyjátékokból vett jelenetek közös megtekintése, majd annak találgatása, hogyan néznek ki, illetve miként mozognak az árnyjátékfigurák. Osztályszintű munka. Ismerkedés különféle árnybábokkal. Egy némajátékkal eljátszható történet közös döntés alapján való kiválasztása, majd jelenetekre bontása. Szereplőinek és díszleteinek árnyfiguraként való elkészítése; Zenék és zörejek választása a történethez. Az előadás bemutatása az iskolában vagy valamilyen külső helyszínen. Prezentációval kísért tanári bemutatás. Mikor és hogyan készültek az első rajzfilmek? Walt Disney világa. Néhány híres rajzfilmfigura megismertetése. Azoknak a változásoknak az érzékeltetése, amelyeket a számítógépes technika megjelenése hozott a rajzfilmgyártásba. Egyéni kísérletezés. „Mozgó” pálcikafigurák rajzolása kis blokkfüzetek átpörgethető lapjaira, a mozgásfázisok egyszerű ábrázolásával. Egymás munkáinak megtekintése. Egyéni munka. Közreműködés egy rajzfilmtörténeti összeállítás készítésében az interneten található képek és rövid videofelvételek segítségével, a filmek legfontosabb adatainak megadásával és a történetek vázlatos leírásával az iskolai médiatár számára. Páros kísérletezés. Ismerkedés különféle számítógépes animációs eljárásokkal. Szabadon választott mozgássorok rögzítése valamilyen animációs programmal. Az eredmények egymással való megosztása a kivetítőn.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes